



PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 

DE DISCIPLINĂ ŞI IMUNITĂŢI
	
	                      Bucureşti, 25.02.2009
                      Nr.  PL.x – 658/2008


RAPORT

asupra proiectului de Lege pentru aprobarea Ordonanţei de urgenţă a Guvernului nr.78/2008 privind stabilirea competenţei supravegherii executării obligaţiei minorului de a presta o activitate neremunerată într-o instituţie de interes public, prevăzută la art.103 alin.3 lit.c) din Codul penal


În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.78/2008 privind stabilirea competenţei supravegherii executării obligaţiei minorului de a presta o activitate neremunerată într-o instituţie de interes public, prevăzută la art.103 alin.3 lit.c) din Codul penal, trimis cu adresa nr.PL-x 658 din 4 noiembrie 2008 şi  înregistrat cu nr. 31/1039 din 7 noiembrie 2008.

Senatul în calitate de primă cameră sesizată, a adoptat prezentul proiect de lege în şedinţa din 13 octombrie 2008.


Potrivit prevederilor art. 75 din Constituţia României, republicată, şi ale art. 92 alin.(9) pct.2 din Regulamentul Camerei Deputaţilor, republicat, Camera Deputaţilor  este  Cameră decizională.


Consiliul Legislativ,  prin avizul nr.694/10.06.2008, a avizat favorabil  proiectul de ordonanţă de urgenţă. 

Comisia pentru drepturile omului, culte şi problemele minoritãţilor naţionale a avizat favorabil propunerea legislativă,  potrivit adresei cu nr. 25/461 din 5 februarie 2009.


Proiectul de lege are ca obiect de reglementare  stabilirea în sarcina serviciilor de probaţiune a competenţei de a supraveghea modul în care este respectată obligaţia prestării unei activităţi neremunerate într-o instituţie de interes public impusă de instanţă unui minor care a săvârşit o faptă prevăzută de legea penală. Prin măsurile legislative propuse se urmăreşte uniformizarea  dispoziţiilor privind competenţa supravegherii îndeplinirii obligaţiilor impuse minorului sancţionat potrivit art. 103 Cod penal, se evită starea de confuzie în executarea hotărârilor judecătoreşti pronunţate în acest sens şi se consacră eficienţa  serviciilor de probaţiune ca instituţie specializată în acest sens.


În conformitate cu prevederile art.61 din Regulamentul Camerei Deputaţilor, republicat, membrii Comisiei au examinat proiectul de lege, expunerea de motive şi documentele care îl însoţesc, în şedinţa din 25 februarie 2009. 

La şedinţă au participat în calitate de invitaţi, în conformitate cu prevederile art. 54 şi 55 din Regulamentul Camerei Deputaţilor, republicat, din partea Ministerului Justiţiei şi Libertăţilor Cetăţeneşti, doamna Rodica Constantinovici- secretar de stat, doamna Cristina Irimia-consilier şi  domnul Mihai Dima-consilier, care au fost de acord cu amendamentele propuse de membrii Comisiei. 

La dezbateri au fost prezenţi 19 deputaţi, din totalul de 25 membri ai Comisiei juridice, de disciplină şi imunităţi. 


 În urma dezbaterilor, membrii Comisiei au hotărât, cu unanimitate de voturi,  să  supună plenului Camerei Deputaţilor, spre dezbatere şi adoptare, proiectul de Lege pentru aprobarea Ordonanţei de urgenţă a Guvernului nr.78/2008 privind stabilirea competenţei supravegherii executării obligaţiei minorului de a presta o activitate neremunerată într-o instituţie de interes public, prevăzută la art.103 alin.3 lit.c) din Codul penal, cu amendamentele admise, redate în anexa la prezentul raport.

În raport cu obiectul şi conţinutul reglementării, iniţiativa legislativă face parte din categoria legilor organice. 
                    
   
      PREŞEDINTE,                               
       


SECRETAR,

       
        Daniel BUDA





Gabriel ANDRONACHE
Expert Mihaela IVAN-CUCU
ANEXA

	Nr. crt.
	Text O.U.G  nr.78/2008
	Text adoptat de Senat
	Text propus de comisie

(autorul amendamentului)
	Motivare

	1. 
	
	LEGE

pentru aprobarea Ordonanţei de urgenţă a Guvernului nr.78/2008 privind stabilirea competenţei supravegherii executării obligaţiei minorului de a presta o activitate neremunerată într-o instituţie de interes public, prevăzută la art.103 alin.3 lit.c) din Codul penal
	Nemodificat. 
	

	2. 
	
	ARTICOL UNIC- Se aprobă Ordonanţa de urgenţă a Guvernului nr.78 din 18 iunie 2008 privind stabilirea competenţei supravegherii executării obligaţiei minorului de a presta o activitate neremunerată într-o instituţie de interes public, prevăzută la art.103 alin.3 lit.c) din Codul penal, publicată în Monitorul Oficial al României, Partea I, nr.465 din 23 iunie 2008, cu următoarele modificări:
	Articolul unic devine Articolul I, cu următorul cuprins:

„Art. I- Se aprobă Ordonanţa de urgenţă a Guvernului nr. 78 din 18 iunie 2008 privind stabilirea competenţei  supravegherii executării obligaţiei minorului de a presta o activitate neremunerată într-o instituţie de interes public, prevăzută la art. 103 alin.3 lit.c) din Codul penal, publicată în Monitorul Oficial al României, Partea I, nr. 465 din 23 iunie 2008, cu următoarele  modificări:”
(Autor: Comisia juridică. )
	

	3. 
	(Titlu)

ORDONANŢĂ DE URGENŢĂ

privind stabilirea competenţei supravegherii executării obligaţiei minorului de a presta o activitate neremunerată într-o instituţie de interes public, prevăzută la

art. 103 alin. 3 lit. c) din Codul penal

	Nemodificat.
	Nemodificat.
	

	4. 
	Art. 1. - Supravegherea executării obligaţiei minorului de a presta o activitate neremunerată într-o instituţie de interes public, prevăzută la art. 103 alin. 3 lit. c) din Codul penal, revine serviciului de probaţiune de pe lângă tribunalul în circumscripţia căruia locuieşte minorul.
	Nemodificat. 
	Nemodificat.
	

	5. 
	Art. 2. - Prevederile art. 1 se aplică şi se execută în condiţiile stabilite prin ordin al ministrului justiţiei, care se emite în termen de 15 zile de ia intrarea în vigoare a prezentei ordonanţe de urgenţă.


	1.
Articolul 2 se abrogă.


	Nemodificat.
	

	6. 
	Art 3. - (1) In termen de 15 zile de la intrarea în vigoare a prezentei ordonanţe de urgenţă, Ministerul Justiţiei va supune Guvernului spre aprobare proiectul de hotărâre pentru modificarea Regulamentului de aplicare a dispoziţiilor Ordonanţei Guvernului nr. 92/2000 privind organizarea şi funcţionarea serviciilor de reintegrare socială a infractorilor şi de supraveghere a executării sancţiunilor neprivative de libertate, aprobat prin Hotărârea Guvernului nr. 1.239/2000.


	2. La articolul 3, alineatul (1) va avea următorul cuprins:

        „Art.3.- (1) în termen de 15 zile de la intrarea în vigoare a legii de aprobare a prezentei ordonanţe de urgenţă, Ministerul Justiţiei va supune Guvernului spre aprobare proiectul de hotărâre pentru modificarea Regulamentului de aplicare a dispoziţiilor Ordonanţei Guvernului nr.92/2000 privind organizarea şi funcţionarea serviciilor de 
reintegrare socială a infractorilor şi de supraveghere a executării sancţiunilor neprivative de libertate, aprobat prin Hotărârea Guvernului nr. 1239/2000, inclusiv pentru aplicarea prevederilor
art. 1. "


	Punctul 2 se elimină.  
(Autor: Comisia juridică. )
	Se elimină modificările aduse la  alin. (1) al art. 3, deoarece acest text a produs efecte juridice şi a fost adoptată Hotărârea Guvernului nr. 747/2008 pentru modificarea şi completarea Regulamentului de aplicare a dispoziţiilor OG nr. 92/2000 privind organizarea şi funcţionarea serviciilor de reintegrare socială a infractorilor şi de supraveghere a executării sancţiunilor neprivative de libertate, aprobat prin H.G nr. 1239/2000.

	7. 
	       (2) Pe data intrării în vigoare a prezentei ordonanţe de urgenţă se abrogă art. 18 alin. (4) din Ordonanţa Guvernului nr. 55/2002 privind regimul juridic al sancţiunii prestării unei activităţi în folosul comunităţii, publicată în Monitorul Oficial al  României, Partea I, nr.642 din 30 august 2002, aprobată prin Legea nr.641/2002, cu modificările şi completările ulterioare.
	Nemodificat.
	Nemodificat.


	

	8. 
	
	
	După articolul unic, devenit Art. I, se introduce Articolul II, cu următorul cuprins:

„Art.  II- În aplicarea şi executarea prevederilor art.1 din Ordonanţa de urgenţă a Guvernului nr. 78/2008, Ministerul Justiţiei şi Libertăţilor Cetăţeneşti, în termen de 15 zile de la intrarea în vigoare a prezentei legi, va supune Guvernului spre aprobare proiectul de hotărâre pentru modificarea Regulamentului de aplicare a dispoziţiilor Ordonanţei Guvernului nr. 92/2000 privind organizarea şi funcţionarea serviciilor de reintegrare socială a infractorilor şi de supraveghere a executării sancţiunilor neprivative de libertate, aprobat prin Hotărârea Guvernului nr. 1.239/2000, cu modificările şi completările ulterioare.”
(Autor: Comisia juridică. )
	Urmare a abrogării art. 2 din OUG nr. 78/2008 prin proiectul de Lege adoptat de Senat, se propune introducerea acestui text din considerente  de tehnică legislativă. 

